

**ΕΡΤ2 – Ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 έχει ως εξής:**

**ΣΑΒΒΑΤΟ 23/9/2023**

**------------------------------**

**10:00 ΞΕΝΟ ΝΤΟΚΙΜΑΝΤΕΡ**

**11:00 ΧΩΡΙΣ ΠΥΞΙΔΑ (Ε)  Κ8 W**

Δύο νέοι άνθρωποι, οι ηθοποιοί **Άρης Τσάπης**και ο **Γιάννης Φραγκίσκος,** καταγράφουν τις εικόνες και τα βιώματα που αποκόμισαν από τα ταξίδια τους κατά τη διάρκεια των θεατρικών περιοδειών τους στη νησιωτική Ελλάδα και τα παρουσιάζουν στους τηλεθεατές με μια δροσερή ματιά.

Πρωταγωνιστές όλης αυτής της περιπέτειας είναι ο νεανικός αυθορμητισμός, οι κάτοικοι, οι παραλίες, η γαστρονομία, τα ήθη και τα έθιμα του κάθε τόπου.

**Μοναδικός σκοπός της εκπομπής… να συνταξιδέψετε μαζί τους!**

**«Κουφονήσια - Δονούσα»**

Ο **Γιάννης Φραγκίσκος** και ο **Άρης Τσάπης** φτάνουν στα **Κουφονήσια,** στον μαγικό παράδεισο των Κυκλάδων και ανακαλύπτουν τις πανέμορφες παραλίες με τα μοναδικά νερά που σπάνια συναντάς στη ζωή σου!

Συζητούν με τον πρόεδρο του νησιού, κάνουν ποδήλατο διότι τα αμάξια εδώ είναι περιττά… πάνε βόλτα στο Καστέλι, στο Κάτω Κουφονήσι, μιλούν με τον πατέρα Μιχάλη και έπειτα απ’ όλα αυτά, βάζουν πλώρη για **Δονούσα!**

Η συνομιλία τους με τον καπετάνιο του ιστορικού «Σκοπελίτη» είναι απολαυστική.

Ξαναγυρνούν στα θρανία και συναντούν τη δασκάλα του νησιού.

Κάνουν βουτιές στα πιο όμορφα μέρη και τέλος, πηγαίνουν στην Καλοταρίτισσα, όπου εκεί κάνουν μια νέα φίλη!

**Παρουσίαση: Άρης Τσάπης, Γιάννης Φραγκίσκος**

**Σκηνοθεσία: Έκτωρ Σχηματαριώτης**

**Κινηματογράφηση: Θοδωρής Διαμαντής, Έκτωρ Σχηματαριώτης**

**Ηχοληψία: Στέλιος Κιουλαφής, Θοδωρής Διαμαντής**

**Βοηθός παραγωγής: Γιώργος Ρωμανάς**

**Μοντάζ: Projective 15**

**Παραγωγή: Artistic Essence Productions**

**12:00 ΠΛΑΝΑ ΜΕ ΟΥΡΑ (Ε)**

**-------------------------------**

**17:00 ΚΑΤΙ ΓΛΥΚΟ (Ε)**

**18:00 ΣΥΝ ΓΥΝΑΙΞΙ – Β΄ ΚΥΚΛΟΣ (Ε) Κ8 W**

**Με τον Γιώργο Πυρπασόπουλο**

Ποια είναι η διαδρομή προς την επιτυχία μιας γυναίκας σήμερα; Ποια είναι τα εμπόδια που εξακολουθούν να φράζουν τον δρόμο τους και ποιους τρόπους εφευρίσκουν οι σύγχρονες γυναίκες για να τα ξεπεράσουν;

Οι απαντήσεις δίνονται στην εκπομπή της ΕΡΤ2 **«Συν γυναιξί»,** τηνπρώτη σειρά ντοκιμαντέρ που είναι αφιερωμένη αποκλειστικά σε γυναίκες.

Μια ιδέα της **Νικόλ Αλεξανδροπούλου,** η οποία υπογράφει επίσης το σενάριο και τη σκηνοθεσία, και στοχεύει να ψηλαφίσει τον καθημερινό φεμινισμό μέσα από αληθινές ιστορίες γυναικών.

Με οικοδεσπότη τον δημοφιλή ηθοποιό **Γιώργο Πυρπασόπουλο,** η σειρά ντοκιμαντέρ παρουσιάζει πορτρέτα γυναικών με ταλέντο, που επιχειρούν, ξεχωρίζουν, σπάνε τη γυάλινη οροφή στους κλάδους τους, λαμβάνουν κρίσιμες αποφάσεις σε επείγοντα κοινωνικά ζητήματα.

Γυναίκες για τις οποίες ο φεμινισμός δεν είναι θεωρία, είναι καθημερινή πράξη.

**(Β΄ Κύκλος) - Eπεισόδιο 8ο:** **«Βασιλική Καραγιάννη»**

Έχοντας αποκτήσει σπάνια πρόσβαση στο πιάνο της Μαρίας Κάλλας, η διεθνούς φήμης σοπράνο **Βασιλική Καραγιάννη** παίζει και τραγουδά μέσα από τις παρτιτούρες της γυναίκας-θρύλου.

Ο **Γιώργος Πυρπασόπουλος** τη συναντά, ακούει την εκπληκτική ερμηνεία της και συνομιλούν για την επιτυχημένη της πορεία που την έχει οδηγήσει από την Εθνική Λυρική Σκηνή μέχρι το Κόβεντ Γκάρντεν και τη Σκάλα του Μιλάνου.

Παράλληλα, η Βασιλική Καραγιάννη εξομολογείται τις βαθιές σκέψεις της στη **Νικόλ Αλεξανδροπούλου,** η οποία βρίσκεται πίσω από τον φακό.

**Σκηνοθεσία-σενάριο-ιδέα:** Νικόλ Αλεξανδροπούλου.

**Παρουσίαση:** Γιώργος Πυρπασόπουλος.

**Αρχισυνταξία:** Μελπομένη Μαραγκίδου.

**Παραγωγή:** Libellula Productions.

**Έτος παραγωγής:** 2021

**19:00 «ΠΡΙΓΚΙΠΙΣΣΑ ΣΙΣΙ» (SISSI) Κ8 GR live streaming & διαθέσιμο στο ERTFLIX**

**Ρομαντική δραματική κομεντί,** **παραγωγής Αυστρίας** **1955**

**Σκηνοθεσία-σενάριο:** Ερνστ Μαρίσκα

**Παίζουν:** Ρόμι Σνάιντερ, Κάρλχαϊντς Μπεμ, Μάγκντα Σνάιντερ, Γκούσταβ Κνουθ, Ούτα Φραντς, Βίλμα Ντέγκισερ, Γιόζεφ Μάινραντ

**Διάρκεια:** 102΄

***Μια ζωηρή νεαρή πριγκίπισσα κερδίζει την αγάπη του μονάρχη και κατακτά τις καρδιές των υπηκόων της***

**Υπόθεση:** Η Αυστριακή αρχιδούκισσα Σοφία κανονίζει ταξίδι στο Μπαντ Ισλ για να γνωρίσει ο αυτοκράτορας Φραγκίσκος Ιωσήφ τη μέλλουσα γυναίκα του, την πριγκίπισσα Έλεν της Βαυαρίας. Τυχαία όμως, γνωρίζει τη μικρότερη αδελφή της Έλεν, Σίσι, και την ερωτεύεται. Παρά τις αντιρρήσεις της φιλόδοξης μητέρας του παντρεύεται τη Σίσι.

**20:55 Η ΛΕΣΧΗ ΤΟΥ ΒΙΒΛΙΟΥ (Ε)**

**---------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**01:00 ΜΟΝΟ ΕΣΥ (Ε) ημέρας**

**02:00 ΦΟΝΟΙ ΣΤΗ ΓΕΝΟΒΑ (Ε) ημέρας**

**03:00 ΣΥΝ ΓΥΝΑΙΞΙ (Ε) ημέρας**

**04:00 ΠΡΙΓΚΙΠΙΣΣΑ ΣΙΣΙ (Ε) ημέρας**

**06:00 ΚΑΤΙ ΓΛΥΚΟ (Ε) ημέρας**

**ΚΥΡΙΑΚΗ 24/9/2023**

**------------------------------**

**18:00 ART WEEK (Ε)**

**19:00 «ΣΙΣΙ, Η ΝΕΑΡΗ ΑΥΤΟΚΡΑΤΕΙΡΑ» (SISSI: THE YOUNG EMPRESS)** **Κ8 GR live streaming & διαθέσιμο στο ERTFLIX**

**Ρομαντικό ιστορικό δράμα, παραγωγής Αυστρίας 1956**

**Σκηνοθεσία-σενάριο:** Ερνστ Μαρίσκα

**Παίζουν:** Ρόμι Σνάιντερ, Κάρλχαϊντς Μπεμ, Μάγκντα Σνάιντερ, Γκούσταβ Κνουθ, Ούτα Φραντς, Βίλμα Ντέγκισερ, Βάλτερ Ρέγιερ, Γιόζεφ Μάινραντ, Ιβάν Πέτροβιτς

**Διάρκεια:**102΄

**Υπόθεση:** Η Σίσι κερδίζει τις εντυπώσεις στην αυλή και αποδεικνύει ότι έχει σπουδαίες διπλωματικές ικανότητες, όπως και ότι είναι μια τρυφερή μητέρα.

Τα πρώτα χρόνια της νεαρής αυτοκράτειρας της Αυστρίας σημαδεύονται από τις συγκρούσεις της με το αυστηρό τελετουργικό της αυλής και με τη σκληρή πεθερά της.

Η γέννηση της μικρής πριγκίπισσας και η απαίτηση να παραδώσει το παιδί σε ξένα χέρια για τη μόρφωσή του, την αναγκάζουν να ξεπεράσει την πρώτη κρίση στον γάμο της.

Επιτυγχάνεται η συμφιλίωση όταν υποχωρούν και τα δύο μέρη: η Σίσι συμμορφώνεται με το τελετουργικό και της επιτρέπεται να κρατήσει το παιδί της.

**20:55 Η ΛΕΣΧΗ ΤΟΥ ΒΙΒΛΙΟΥ (Ε)**

**---------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**01:30 ΜΟΝΟ ΕΣΥ (Ε) ημέρας**

**02:20 ΦΟΝΟΙ ΣΤΗ ΓΕΝΟΒΑ (Ε) ημέρας**

**03:10 ΟΙ ΘΗΣΑΥΡΟΙ ΤΟΥ ΠΟΝΤΟΥ (Ε) ημέρας**

**04:00 ΣΙΣΙ, Η ΝΕΑΡΗ ΑΥΤΟΚΡΑΤΕΙΡΑ (Ε) ημέρας**

**06:00 ΚΑΤΙ ΓΛΥΚΟ (Ε) ημέρας**

**ΔΕΥΤΕΡΑ 25/9/2023**

**---------------------------**

**23:50 ΜΟΝΟΓΡΑΜΜΑ (Ε)**

**00:20 ΕΣ ΑΥΡΙΟΝ ΤΑ ΣΠΟΥΔΑΙΑ - Πορτραίτα του αύριο (2023) – Ζ΄ ΚΥΚΛΟΣ (Ε)  Κ8 W**

Στον **έβδομο κύκλο** της σειράς ημίωρων ντοκιμαντέρ με θεματικό τίτλο **«ΕΣ ΑΥΡΙΟΝ ΤΑ ΣΠΟΥΔΑΙΑ - Πορτραίτα του αύριο»,** οι Έλληνες σκηνοθέτες στρέφουν, για μία ακόμη φορά, τον φακό τους στο αύριο του Ελληνισμού, κινηματογραφώντας μια άλλη Ελλάδα, αυτήν της δημιουργίας και της καινοτομίας.

Μέσα από τα επεισόδια της σειράς προβάλλονται οι νέοι επιστήμονες, καλλιτέχνες, επιχειρηματίες και αθλητές που καινοτομούν και δημιουργούν με τις ίδιες τους τις δυνάμεις.

Η σειρά αναδεικνύει τα ιδιαίτερα γνωρίσματα και πλεονεκτήματα της νέας γενιάς των συμπατριωτών μας, αυτών που θα αναδειχθούν στους αυριανούς πρωταθλητές στις επιστήμες, στις Τέχνες, στα Γράμματα, παντού στην κοινωνία.

Όλοι αυτοί οι νέοι άνθρωποι, άγνωστοι ακόμα στους πολλούς ή ήδη γνωστοί, αντιμετωπίζουν δυσκολίες και πρόσκαιρες αποτυχίες, που όμως δεν τους αποθαρρύνουν. Δεν έχουν ίσως τις ιδανικές συνθήκες για να πετύχουν ακόμα τον στόχο τους, αλλά έχουν πίστη στον εαυτό τους και στις δυνατότητές τους. Ξέρουν ποιοι είναι, πού πάνε και κυνηγούν το όραμά τους με όλο τους το είναι.

Μέσα από τον συγκεκριμένο κύκλο της σειράς της δημόσιας τηλεόρασης, δίνεται χώρος έκφρασης στα ταλέντα και στα επιτεύγματα αυτών των νέων ανθρώπων.

Προβάλλονται η ιδιαίτερη προσωπικότητα, η δημιουργική ικανότητα και η ασίγαστη θέλησή τους να πραγματοποιήσουν τα όνειρά τους, αξιοποιώντας στο μέγιστο το ταλέντο και τη σταδιακή τους αναγνώριση από τους ειδικούς και από το κοινωνικό σύνολο, τόσο στην Ελλάδα όσο και στο εξωτερικό.

**(Ζ΄ Κύκλος) - Eπεισόδιο 8ο: «Γιώργος Παππάς: Ελεύθερη μουσική κατάδυση»**

Ελεύθερη κατάδυση στην παραδοσιακή μουσική - προσωπική ενδοσκόπηση και κοινωνικό γεγονός.

Ο μουσικός **Γιώργος Παππάς** ονειρεύεται μια σύγχρονη παραδοσιακή μουσική, ανοιχτή στην επικοινωνία και στο πείραμα, στη συνύπαρξη με άλλα είδη, άλλες μουσικές κουλτούρες και τις παραδόσεις όλων των λαϊκών μουσικών του κόσμου.

Μαζί του εμφανίζονται οι: **Χάιγκ Γιαζιτζιάν, Σταύρος Σιόλας, Μιχάλης Μουντάκης, Νίκος Γράψας, Σταύρος Ξαρχάκος, Όθωνας Μπικάκης, Στέφανος Δορμπαράκης, Δημήτρης Καζάνης, Αλέξανδρος Καψοκαβάδης, Μάνος Σύριος, Μαρία Αναματερού, Θεολόγος Μιχελής, Γιάννης Πλαγιανάκος, Γιώργος Βαβουλογιάννης** και η **Ένωση Κρητών Νέας Φιλαδέλφειας - Νέας Χαλκηδόνας.**

**Σκηνοθεσία-σενάριο:** Νίκος Δροσάκης
**Διεύθυνση φωτογραφίας:** Σιδέρης Νανούδης
**Ηχοληψία:** Αγγελική Αλεξανδροπούλου
**Επεξεργασία ήχου:** Νίκος Παππάς - Seaside Studio
**Χειριστής drone:** Νίκος Δροσάκης
**Μοντάζ:** Νίκος Δαλέζιος
**Διεύθυνση παραγωγής:** Γιάννης Πρίντεζης
**Εκτέλεση παραγωγής:** SΕΕ Εταιρεία Εταιρεία Ελλήνων Σκηνοθετών

**00:50 ΚΛΑΡΙΣ (Ε)**

**----------------------------**

**ΠΕΜΠΤΗ 28/9/2023**

**---------------------------------**

**00:10 ART WEEK (Ε)**

**01:10 ΞΕΝΗ ΣΕΙΡΑ: «LITTLE BIRDS» (Ε)  Κ16 GR live streaming & διαθέσιμο στο ERTFLIX**

**Ρομαντική δραματική σειρά εποχής 6 επεισοδίων, παραγωγής Ηνωμένου Βασιλείου** **2020**

**Δημιουργός:** Σοφία Αλ Μαρία

**Πρωταγωνιστούν:** Τζούνο Τεμπλ, Χιου Σκίνερ, Ρόζι ντε Πάλμα, Γιούμνα Μαρουάν, Ραφαέλ Ακλόκ, Νίνα Σοσάνια

***Ηδονισμός, διαμάχες και μικρές ιστορίες πάθους στο Μαρόκο των 50s***

Οι ερωτικές βινιέτες της **Anais Nin,** έρχονται στις οθόνες σας.

Η νεαρή γόνος Λούσι Σάβατζ (Τζούνο Τεμπλ) φτάνει στην Ταγγέρη του 1955, έτοιμη να ερωτευτεί και να παντρευτεί σε περιβάλλον εξωτικό.

Όταν, όμως, ο άντρας της δεν τη δέχεται με τον ίδιο ενθουσιασμό, εκείνη μπλέκεται στον γεμάτο εκπλήξεις και διαφορετικότητα, αλλά και έκφυλο, κόσμο του Μαρόκο.

Ένα γενναίο και ανατρεπτικό μελόδραμα εποχής που μας ταξιδεύει προκλητικά προς την απελευθέρωση.

**Eπεισόδιο** **1ο.** Η προβληματισμένη νεαρή της υψηλής κοινωνίας της Νέας Υόρκης, Λούσι Σάβατζ, ταξιδεύει στην Ταγγέρη για να ξανασμίξει με τον αρραβωνιαστικό της, Χιούγκο.

Όμως η απαθής του αντίδραση την αφήνει απογοητευμένη.

**---------------------------------**

**ΠΑΡΑΣΚΕΥΗ 29/9/2023**

**---------------------------------**

**23:45 ΣΤΑ ΑΚΡΑ (Ε)**

**00:45 ΞΕΝΗ ΣΕΙΡΑ: «LITTLE BIRDS» (Ε)  Κ16 GR live streaming & διαθέσιμο στο ERTFLIX**

**Ρομαντική δραματική σειρά εποχής 6 επεισοδίων, παραγωγής Ηνωμένου Βασιλείου** **2020**

**Eπεισόδιο** **2ο.** Ο Χιούγκο προσπαθεί να αποτρέψει τη Λούσι από το να κάνει παρέα με τους ανεπιθύμητους της Ταγγέρης, αλλά οι προσπάθειές του πέφτουν στο κενό και εκείνη καταλήγει να είναι το επίκεντρο της προσοχής.

**----------------------------------**